[{"text_idx": "#000002", "text": "Sioe un dyn am y diweddar Ray Gravell sydd wedi bod yn ysbrydoli carfan rygbi Cymru cyn y ge\u0302m fawr yn erbyn Lloegr ddydd Sadwrn."}, {"text_idx": "#000003", "text": "Cafodd chwaraewyr a thi\u0302m hyfforddi Cymru gyfle i wylio perfformiad preifat o'r sioe 'Grav' yn ystafell newid yr hen elyn yn Stadiwm Principality nos Lun."}, {"text_idx": "#000004", "text": "Bu farw'r cyn-seren rygbi a'r darlledwr Ray Gravell yn dilyn salwch tra ar wyliau teuluol yn Sbaen yn 2007."}, {"text_idx": "#000005", "text": "Mae sioe un dyn am ei fywyd yn cael ei berfformio gan yr actor - ac nid y pe\u0302l-droediwr - Gareth Bale."}, {"text_idx": "#000007", "text": "\"Roedd yn brofiad ffantastig, a dylen ni fod wedi chwarae'n syth ar o\u0302l hynny, i fod yn onest a\u0302 chi,\" meddai hyfforddwr cynorthwyol Cymru, Robin McBryde."}, {"text_idx": "#000009", "text": "Disgrifiad o\u2019r llun, Roedd McBryde yn siarad mewn cynhadledd i'r wasg ddydd Mawrth"}, {"text_idx": "#000010", "text": "\"Roedd y profiad yn eich atgoffa o'r rhesymau pam fod rhai ohonom yn chwarae rygbi a pham fod rhai ohonom ni sydd ddim yn ei chwarae mwyach yn ei golli gymaint."}, {"text_idx": "#000012", "text": "Mae'r cefnwr Leigh Halfpenny a'r maswr Dan Biggar yn ymarfer gyda'r garfan cyn y ge\u0302m ddydd Sadwrn yn dilyn anafiadau."}, {"text_idx": "#000013", "text": "Dyw Cymru na Lloegr heb golli ge\u0302m ym Mhencampwriaeth y Chwe Gwlad eleni - gyda Chymru ar rediad o 11 buddugoliaeth yn olynol."}, {"text_idx": "#000014", "text": "\"Mae rhywun yn teimlo bod hon yn ge\u0302m anferth,\" meddai McBryde."}, {"text_idx": "#000015", "text": "\"Gall hon fynd dipyn o ffordd i benderfynu pwy sy'n cipio'r tlws ar ddiwedd y bencampwriaeth.\""}, {"text_idx": "#000016", "text": "Prif StraeonGwasanaeth ambiwlans 'dan bwysau' er gohirio un streicPublished5 awr yn o\u0302lY Glyderau: Dyn wedi marw ar o\u0302l syrthio o fynyddPublished11 awr yn o\u0302l'Mor bwysig cael diffibriliwr i glwb pe\u0302l-droed mab'Published15 awr yn o\u0302l"}, {"text_idx": "#000019", "text": "Y Glyderau: Dyn wedi marw ar o\u0302l syrthio o fynydd"}, {"text_idx": "#000025", "text": "Colofn Shane: Sut mae atal Iwerddon?"}]